OpenLLM-France/wikimedia huggingface dataset:
# Nicola Conforto

Nicola Conforto, o Conforti (Nàpols, 25 de setembre de 1718 - Aranjuez, 17 de març de 1793), fou un compositor italià.
Va estudiar música a la seva ciutat natal al Conservatori de Santa Maria di Loreto, on va tenir com a mestres Giovanni Fischietti i Francesco Mancini. Va fer el seu debut al carnaval de 1746 a Nàpols amb l'òpera La finta vedova. En els següents anys va estrenar les seves obres tant a Nàpols com a Roma, i la fama assolida per aquests èxits va fer que el 1750 rebés l'encàrrec de representar en el Teatro San Carlo la seva primera opera seria, Antigono. El 1749 es va casar amb la cantant Zefferina Anselmi, amb qui va tenir dos fills. El 1751 va escriure la cantata Gli orti esperidi en honor de Maria Teresa d'Àustria. Per celebrar l'onomàstica del rei Ferran VI va estrenar el 30 de maig de 1752 el drama Siroe i el 23 de setembre 23 de 1754 per celebrar l'aniversari de Carles III de Nàpols va estrenar L'eroe cinese. Gràcies a aquests dos èxits, el 1755 va ser nomenat compositor de la cort de l'òpera de Madrid. Més tard va rebre el títol de mestre de capella, però tot i que la seva importància com a compositor va començar a declinar en els darrers anys es va dedicar cada vegada més a l'activitat de la composició.

## Òperes

* La finta vedeova (commedia, llibret de Pietro Trinchera, 1746, Nàpols)
* La finta tartara (farsa, llibret d'A. Valle, 1747, Roma)
* L'amore costante (tragicommedia, llibret de Carlo de Palma, 1747, Nàpols)
* Antigono (dramma, llibret de Pietro Metastasio, 1750, Nàpols)
* Le cinesi (componimento drammatico, llibret de Pietro Metastasio, 1750, Milà; representada com La festa cinese a Madrid el 1751)
* Gli ingenni per amore (commedia, 1752, Nàpols)
* Siroe (dramma, llibret de Pietro Metastasio, 1752, Madrid)
* La cantarina (intermezzo, llibret de Domenico Macchia, 1753, Madrid)
* La commediante (commedia, llibret d'Antonio Palomba, 1754, Nàpols)
* Ezio (dramma, llibret de Pietro Metastasio, 1754, Reggio Emilia)
* L'eroe cinese (dramma, llibret de Pietro Metastasio, 1754, Madrid)
* Adriano in Siria (dramma, llibret de Pietro Metastasio, 1754, Nàpols)
* La finta contessina (opera buffa, 1754, Nàpols)
* Las modas (serenata, 1754, Aranjuez)
* Livia Claudia vestale (dramma, llibret d'Anastasio Guidi, 1755, Roma)
* La ninfa smarrita (dramma, llibret de Giuseppe Bonecchi, 1756, Aranjuez)
* Nitteti (dramma, llibret de Pietro Metastasio, 1756, Madrid)
* La forza del genio o sia Il pastor guerrero (commedia, llibret de Giuseppe Bonecchi, 1758, Aranjuez)
* L'Endimione (serenata, llibret de Pietro Metastasio, 1763, Madrid)
* Alcide al bivio (dramma, llibret de Pietro Metastasio, 1765, Madrid)
* La pace fra le tre dee
* Il sogno di Scipione (serenata)
# Mosquiter becut

El mosquiter becut (Phylloscopus magnirostris) és una espècie d'ocell de la família dels fil·loscòpids (Phylloscopidae). Es troba a Bangadesh, Bhutan, Xina, l'Índia, Myanmar, el Pakistan, Sri Lanka i Nepal. Els seus hàbitats principals són els boscos temperats i els boscos tropicals i subtropicals de frondoses humits de les terres baixes. El seu estat de conservació es considera de risc mínim.

## Referències

* ↑ «Mosquiter becut». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Bushtits, leaf warblers, reed warblers» (en anglès). IOC World Bird List Version 13.2. International Ornithologists' Union, 01-07-2023. [Consulta: 16 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 626. ISBN 978-84-16728-37-4.
* ↑ BirdLife International. «Large-billed Leaf-warbler. Phylloscopus magnirostris» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2018. [Consulta: 11 setembre 2023].
# Nueva Liga Feminista

La Nueva Liga Feminista (NLF) és un partit polític d'esquerres i feminista a Costa Rica fundat l'any 2005 però que, en no estar reinscrit a les eleccions de 2010, segurament serà aviat cancel·lat. La seva líder és Ana Felicia Torres Redondo.
El partit va ser fundat l'any 2005 per un grup de dones dirigents, feministes i d'esquerres, primer per a presentar-se a les eleccions provincials de San José de l'any 2006. Van inscriure una llista de candidatures, encapçalada per Ana Felicia Torres, per a diputats d'aquesta província, i per a regidors al cantó de Tarrazú; però no van aconseguir cap escó com a diputades ni com a regidores. El partit no va participar en les eleccions municipals d'aquell mateix any ni s'ha reinscrit per a les de 2010.
La ideologia és feminista i d'esquerres. Es posiciona obertament a favor del matrimoni homosexual i dels drets sexuals i reproductius de les dones, incloent una legalització i regularització adient de l'avortament, temes que resulten controvertits en una societat relativament conservadora com és la de Costa Rica.
# Nueva Rumasa

Nueva Rumasa és un grup empresarial espanyol que pertany a l'empresari José María Ruiz-Mateos creat el 1983 amb la voluntat de reconstruir el que era Rumasa abans que fos expropiada per l'Estat, quan comptava amb 700 empreses. El 17 de febrer de 2011 va iniciar un procés de concurs de creditors a les seves 10 empreses més grans.
El nom prové de l'acrònim de l'antiga Rumasa: "Ruiz Mateos Sociedad Anónima".

## Diferències amb Rumasa

Nueva Rumasa, diferentment de la Rumasa original, no és un holding (una empresa que posseeix la majoria de les accions d'altres) sinó un grup d'empreses que es gestionen coordinadament però sense dependència financera. A més, la família Ruiz-Mateos ha evitat adquirir bancs i companyies d'assegurances.

## Empreses i marques

El grup empresarial es compon de diverses divisions segons el tipus de producte de les diferents empreses:
* Alimentàries: marques Cacaolat, Apis, Dhul, Clesa, Fruco, Elgorriaga o Trapa.
* Bodegues i begudes: fabrica vi, rom, ponx, xerès o brandi, entre d'altres.
També compta amb empreses subsidiàries dedicades a la distribució, i una cadena de 18 hotels. A més, el grup controla el club de futbol Rayo Vallecano.
Després d'un fort procés d'expansió finançat, entre d'altres, mitjançant pagarés, accentuat als anys 2009 i 2010, va iniciar un concurs de creditors de les seves deu major empreses. Així, acollint-se a l'article 5.3 de la Llei Concursal té un termini màxim de quatre mesos des del 17 de febrer de 2011 per a negociar amb els creditors i així evitar una possible situació de suspensió de pagaments.

## Referències

* ↑ La Voz de Cádiz. «Un grupo de gestión coordinada, pero sin dependencia financiera». Arxivat de l'original el 2011-05-06. [Consulta: 21 abril 2010].
* ↑ Alimentación
* ↑ Bodegas
* ↑ Distribució (Nuevarumasa.com)
* ↑ Hotels (Nuevarumasa.com)
* ↑ Socio cultural (Nuevarumasa.com)
* ↑ «Juan Lago negocia amb Nueva Rumasa la venta d'Alfageme». Arxivat de l'original el 2011-07-16. [Consulta: 6 juny 2010].
* ↑ "Nueva Rumasa apuja a 120 milions l'oferta per SOS" (El Mundo)
* ↑ 'Nueva Rumasa vol col·locar pagarés entre particulars
* ↑ «Nueva Rumasa inicia el concurs de creditors de les seves deu majors empreses» (en castellà). El Economista.es, 17-02-2011. [Consulta: 17 febrer 2011].

## Enllaços externs

* Pàgina web oficial
* «Nueva Rumasa inicia la suspensión de pagos de sus 10 mayores empresas» (en castellà). El País.com, 17-02-2011. [Consulta: 17 febrer 2011].
# Nova Milanese

Nova Milanese és un municipi italià, situat a la regió de Llombardia i a la província de Monza i Brianza. L'any 2004 tenia 22.566 habitants.
# Nakayama Yoshiko

Nakayama Yoshiko (japonès: 中山慶子 - Kyoto, 16 de gener de 1836 - Tòquio, 5 d'octubre de 1907) va ser una dama de companyia japonesa a la cort de la Casa Imperial del Japó. Era la concubina preferida de l'emperador Kōmei i la mare de l'emperador Meiji.

## Biografia

Era filla de Nakayama Tadayasu (中山忠能 - 1809-1888), ministre de l'Esquerra (Sadaijin) i membre del clan Fujiwara. La seva mare era Matsura Aiko (松浦愛子 - 1818-1906), l'onzena filla del dàimio del domini Hirado, Matsura Seizan.
La seva àvia paterna era filla de Matsudaira Sadanobu (松平定信 - 1759-1829), dàimio de la branca Tayasu del clan Tokugawa.

### A la cort

Nakayama Yoshiko va néixer a Kyoto i es va criar a Higashiyama Va entrar al servei de la cort a l'edat de 16 anys i de seguida es va convertir en concubina de l'emperador Kōmei. El 3 de novembre de 1852, va donar a llum a la seva única descendència, Mutsuhito. més tard conegut com l'emperador Meiji, a la residència del seu pare fora del Palau Imperial de Kyoto; es diu que la família Nakayama, l'estipendi familiar de la qual només era de 200 koku, no podia cobrir el cost de la construcció d'una casa de naixement, de manera que en van demanar prestat la major part.
Va tornar amb el seu fill al Palau cinc anys després. Com que l'emperador Komei no va tenir cap altre fill mascle, el 26 d'agost de 1860, per decret imperial, es va convertir en l'hereu al tron, i el 28 de setembre. del mateix any, va rebre una proclama imperial i se li va donar el nom de 'Mutsuhito'.
El 1879, va néixer el seu nét i futur emperador, Taisho i se li va encarregar l'educació del príncep imperial fins al 1889.
Després de la Restauració Meiji, es va traslladar a la nova capital, la ciutat de Tòquio, el 1870 a instàncies del seu fill, l'emperador.
El 5 d'octubre de 1907 va morir a la seva residència d'Aoyama, a Tòquio. amb 73 anys d'edat. Està enterrada al cementiri de Toshimagaoka a Bunkyō, Tòquio.

## Honors

* Gran Cordó de l'Ordre de la Preciosa Corona (17 de gener de 1900)

### Ordre de prelació

* Tercer rang (quart dia, vuitè mes de Keio, 1868)
* Segon rang (Setè dia, novè mes de Keio, 1868)
* Segon rang sènior (1889)
* Primera classificació (15 de gener de 1900)

## Referències

* ↑ «中山慶子» (en japonès). [Consulta: 23 novembre 2022].
* ↑ Bergamini, 1971.
* ↑ Rousmaniere, 2001, p. 141.
* ↑ Shillony, 2008.
* ↑ Keene, 2002, p. 10.

## Bibliografia

* Bergamini, David. Japan's imperial conspiracy (en anglès). vol. 2. Book Club, 1971.
* Keene, Donald. Emperor of Japan: Meiji and His World, 1852–1912 (en anglès). Columbia University Press, 2002. ISBN 9780231123402. OCLC 46731178.
* Rousmaniere, Nicole Coolidge. Births and Rebirths in Japanese Art: Essays Celebrating the Inauguration of the Sainsbury Institute for the Study of Japanese Arts and Cultures (en anglès). Hotei Pub, 2001. ISBN 9789074822442.
* Shillony, Ben-Ami. The Emperors of Modern Japan (en anglès). Brill, 2008. ISBN 978-9004168220.
# Trio B3 Classic

El B3 classic trio és un trio musical integrat per Joan Borràs, clarinet, David Johnstone, violoncel i Joanjo Albinyana, piano, fundat l'any 1992.
Algunes estrenes del trio inclouen obres de John McCabe, García del Valle, Martín Zalba, Rodney Newton (Suite World to the Sea – estrenat all British Music Information Centre de Londres), Pau Anglès, etc. La seva labor musicològica ha donat fruits com la recuperació del trio op. 45 de R. Kahn, reestrenat per B3 Classic a La Fundación Juan Mach de Madrid abans de la seva recent publicació. D'entre els enregistraments efectuats pel grup destaquen diverses transmissions en directe per a RNE, L'enregistrament "B3 Classic Live" inclou una gravació en directe amb obres de Beethoven, Zalba i Vincent d'Indy.

## Discografia

* Autumn - Brahms: Trio for Clarinet, Cello, and Piano, Op. 114 / Bruch: Eight Pieces, Op. 83 (Hybrid, 2010)
* New Chamber Music Discoveries (WM Spain, 2008)

## Referències

* ↑ «El trio B3 Classic enregistra diversos programes per a TVE-2». Vilaweb, 16-05-2008. [Consulta: 20 febrer 2015].
* 1 2 Catàleg a Creighton's Collection Records
* ↑ «Programa del concert a la "Fundación Juan Mach"». Arxivat de l'original el 2011-11-08. [Consulta: 28 novembre 2011].
* ↑ Los conciertos de la 2, a RTVE a la carta

## Enllaços externs

* Web del trio b3classic Arxivat 2007-02-04 a Wayback Machine.
# Middleton (Tennessee)

Middleton és una població dels Estats Units a l'estat de Tennessee. Segons el cens del 2000 tenia 602 habitants.

## Demografia

Segons el cens del 2000, Middleton tenia 602 habitants, 259 habitatges, i 171 famílies. La densitat de població era de 126,3 habitants/km².
Dels 259 habitatges en un 31,3% hi vivien nens de menys de 18 anys, en un 50,2% hi vivien parelles casades, en un 13,9% dones solteres, i en un 33,6% no eren unitats familiars. En el 31,3% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,84.
Per edats la població es repartia de la següent manera: un 23,4% tenia menys de 18 anys, un 8,6% entre 18 i 24, un 23,6% entre 25 i 44, un 24,4% de 45 a 60 i un 19,9% 65 anys o més.
L'edat mediana era de 41 anys. Per cada 100 dones de 18 o més anys hi havia 79,4 homes.
La renda mediana per habitatge era de 30.385 $ i la renda mediana per família de 39.063 $. Els homes tenien una renda mediana de 31.094 $ mentre que les dones 21.250 $. La renda per capita de la població era de 15.616 $. Entorn del 8,3% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Middleton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Middleton». American Fact Finder. Oficina del Cens dels Estats Units, 12-01-2010.
# Castell de Quesa

El castell de Quesa (la Canal de Navarrés, País Valencià), és una fortalesa d'origen àrab de reduïdes dimensions construïda al voltant del segle xi, la qual va quedar abandonada després de la seva conquesta per Jaume I, i que se situa en un turó pròxim a la població que li dona el seu nom.

## Descripció

D'aquesta petita fortificació tan sols són visibles restes disperses dels basaments de la muralla, d'una torre, algunes dependències i l'aljub. El castell va ser incendiat, com ho demostren les restes de carbó que apareixen en les capes baixes de la terra, les pedres de les parets van ser arrencades i aprofitades en els anys cinquanta-seixanta per a la construcció de calçades en un camp d'oliveres proper. L'ajuntament va construir un repetidor de televisió al centre del castell.

## Llegenda

Existeix la llegenda que, des de l'interior del castell, baixa una galeria fins al poble, per on van sortir els àrabs burlant el setge a què els tenien sotmesos els cristians, la veritat és que en diverses cases, i sempre en la mateixa línia, el terra s'ha enfonsat en diverses ocasions, descobrint una galeria llarga que es perdia en direcció a les hortes pròximes.

## Bibliografia

* Aquest article pren com a referència el text del BIC incoat per la Conselleria de Cultura de la Generalitat Valenciana
* ↑ URL de la referència: https://eduwp.edu.gva.es/patrimonio-cultural/ficha-inmueble.php?id=1332. Data de consulta: 13 octubre 2023.
# OIM

OIM té els següents significats:
* Olimpíada Internacional de Matemàtiques, competició anual de matemàtiques, adreçada a estudiants d'educació secundària
* Organització Internacional per a les Migracions, organització intergovernamental per a temes de migració, amb seu a Ginebra
# Medina (Washington)

Medina és una població dels Estats Units a l'estat de Washington. Segons el cens del 2000 tenia 3.011 habitants.

## Demografia

Segons el cens del 2000, Medina tenia 3.011 habitants, 1.111 habitatges, i 905 famílies. La densitat de població era de 813 habitants per km².
Dels 1.111 habitatges en un 38,1% hi vivien nens de menys de 18 anys, en un 74,6% hi vivien parelles casades, en un 5,3% dones solteres, i en un 18,5% no eren unitats familiars. En el 14,7% dels habitatges hi vivien persones soles el 7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3.
Per edats la població es repartia de la següent manera: un 27,1% tenia menys de 18 anys, un 3,5% entre 18 i 24, un 23,5% entre 25 i 44, un 29,6% de 45 a 60 i un 16,2% 65 anys o més.
L'edat mediana era de 43 anys. Per cada 100 dones de 18 o més anys hi havia 93,6 homes.
Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Medina». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 13 agost 2010].
* ↑ «Geographic Comparison Table- Medina». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
Viccionari
# Tour de l'Alt Var 2015

El Tour de l'Alt Var 2015, 47a edició del Tour de l'Alt Var, es va disputar entre el 21 i 22 de febrer de 2015 sobre un recorregut de 359,3 km repartits entre dues etapes. La cursa formava part del calendari de l'UCI Europa Tour 2015, amb una categoria 2.1.
La cursa fou guanyada pel luxemburguès Ben Gastauer (AG2R La Mondiale), vencedor en solitari de la primera etapa, amb set segons d'avantatge sobre el belga Philippe Gilbert (BMC Racing Team) i el francès Jonathan Hivert (Bretagne-Séché Environnement). Gilbert, segon classificat, guanyà la classificació per punts, el lituà Ignatas Konovalovas (Marseille 13 KTM) guanyà la classificació de la muntanya i Quentin Pacher (Armée de Terre) la dels joves. El Bretagne-Séché Environnement guanyà la classificació per equip.

## Equips

Classificada amb una categoria 2.1 de l'UCI Europa Tour, la Volta a l'Algarve és oberta a la participació dels UCI ProTeams amb un màxim del 50% dels equips participants, els equips continentals professionals, els equips continentals i els equips nacionals.
L'organització convidà sis equips World Tour, sis equips continentals professionals i vuit equips continentals, per completar un total de 20 equip:
* 6 equips World Tour: AG2R La Mondiale, BMC Racing Team, FDJ, Team Giant-Alpecin, IAM Cycling, Team Katusha
* 6 equips continentals professionals: GW Erco Shimano, Bretagne-Séché Environnement, CCC Sprandi Polkowice, Cofidis, Cult Energy, Team Europcar
* 8 equips continentals: Armée de Terre, Auber 93, Frøy Oslo, Marseille 13 KTM, Roubaix Lille Métropole, Veranclassic-Ekoï, Verandas Willems, Wallonie-Bruxelles

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 21 de febrer | Le Cannet-des-Maures - Seillans | 164,6 | Ben Gastauer (LUX) | Ben Gastauer (LUX) |
| 2a | 22 de febrer | Draguignan - Draguignan | 194,7 | Luka Mezgec (SLO) | Ben Gastauer (LUX) |

## Classificació general final

| | Ciclista | Equip | Temps |
| 1 | Ben Gastauer (LUX) | AG2R La Mondiale | 9h 14' 21" |
| 2 | Philippe Gilbert (BEL) | BMC Racing Team | + 7" |
| 3 | Jonathan Hivert (FRA) | Bretagne-Séché Environnement | + 7" |
| 4 | Matthieu Ladagnous (FRA) | FDJ | + 7" |
| 5 | Baptiste Planckaert (BEL) | Roubaix Lille Métropole | + 7" |
| 6 | Aleksei Tsatévitx (RUS) | Team Katusha | + 7" |
| 7 | Julien El Fares (FRA) | Marseille 13 KTM | + 7" |
| 8 | Davide Rebellin (ITA) | CCC Sprandi Polkowice | + 7" |
| 9 | Alexis Vuillermoz (FRA) | AG2R La Mondiale | + 7" |
| 10 | Yoann Bagot (FRA) | Cofidis | + 7" |

## Referències

* ↑ Resultats finals
* ↑ «Règlement UCI du sport cycliste - Titre II, épreuves sur route - Chapitre Ier, calendrier et participation - Article 2.1.005, épreuves internationales et participation». uci.ch. Arxivat de l'original el 13 de desembre 2014. [Consulta: 23 febrer 2015].

## Enllaços externs

* (francès) Web oficial
# Middleton

«Middleton» té aquests significats:
Geografia:
* Regne Unit:
** Middleton (Leeds).
* Estats Units:
** Middleton (Idaho).
** Middleton (Massachusetts).
** Middleton (Nova Hampshire)
** Middleton (Tennessee)
** Middleton (Wisconsin)
# Portada/efemèride abril 22

Immanuel Kant
« 21 d'abril · 22 d'abril · 23 d'abril »
# Censènnia

Censènnia (en llatí: Censennia) era una ciutat samnita de situació desconeguda. L'any 305 aC el cònsol Luci Postumi Megel, després de conquerir Bovianum, va conquerir la ciutat, i també Sora i Arpinum.

## Notes

* ↑ Segons el Diccionari llatí-català de noms propis, p. 48

## Referències

* ↑ Titus Livi. Ab Urbe Condita, IX, 44
* ↑ Diodor de Sicília. Biblioteca històrica, XX, 90
# Newark

«Newark» té aquests significats:
# Medina (Ohio)

Medina és una població dels Estats Units a l'estat d'Ohio. Segons el cens del 2000 tenia 25.139 habitants.

## Demografia

Segons el cens del 2000, Medina tenia 25.139 habitants, 9.467 habitatges, i 6.683 famílies. La densitat de població era de 872,1 habitants per km².
Dels 9.467 habitatges en un 40,3% hi vivien nens de menys de 18 anys, en un 57,5% hi vivien parelles casades, en un 10,6% dones solteres, i en un 29,4% no eren unitats familiars. En el 25,1% dels habitatges hi vivien persones soles el 9,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,15.
Per edats la població es repartia de la següent manera: un 29,9% tenia menys de 18 anys, un 7,2% entre 18 i 24, un 33,8% entre 25 i 44, un 18,8% de 45 a 60 i un 10,2% 65 anys o més.
L'edat mediana era de 33 anys. Per cada 100 dones de 18 o més anys hi havia 89,2 homes.
La renda mediana per habitatge era de 50.226 $ i la renda mediana per família de 57.435 $. Els homes tenien una renda mediana de 42.437 $ mentre que les dones 26.893 $. La renda per capita de la població era de 21.709 $. Aproximadament el 5,1% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Medina». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Medina». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
Viccionari
# Tour de l'Aude

El Tour de l'Aude va ser un cursa ciclista professional per etapes que es disputava anualment al departament de l'Aude, al sud de França.
Es disputà, durant el mes d'abril, entre el 1957 i el 1986, tot i que entre el 1964 i el 1972 no ho feu. Els ciclistes que més vegades van guanyar la cursa foren l'italià Francesco Moser i l'australià Phil Anderson, amb dues victòries cadascun.
El 1987 es fusionà amb el Gran Premi del Midi Libre, competició, que va desaparèixer el 2003.

## Palmarès

| Any | Vencedor | Segon | Tercer |
| 1957 | André Dupré | Siro Bianchi | Alfred Tonello |
| 1958 | Emmanuel Busto | Arnaud Geyre | Siro Bianchi |
| 1959 | Jean Plaudet | Marcel Queheille | Roger Napolitano |
| 1960 | Gérard Thiélin | René Abadie | Roger Walkowiak |
| 1961 | Simon Leborgne | Henry Anglade | Joseph Carrara |
| 1962 | Rolf Wolfshohl | Albertus Geldermans | Alan Ramsbottom |
| 1963-1972. No disputat ||||
| 1973 | Jean-Pierre Parenteau | Claude Aigueparses | Bernard Thévenet |
| 1974 | Cees Bal | Barry Hoban | Jean-Jacques Fussien |
| 1975 | Lucien Van Impe | Michel Périn | Joaquim Agostinho |
| 1976 | Bernard Hinault | Hubert Mathis | Patrick Béon |
| 1977 | Jean-Pierre Danguillaume | Ludo Peeters | Roy Schuiten |
| 1978 | Francesco Moser | René Bittinger | Eddy Schepers |
| 1979 | Francesco Moser | Pierre-Raymond Villemiane | Michel Laurent |
| 1980 | Marcel Tinazzi | Patrick Perret | Ferdi Van Den Haute |
| 1981 | Phil Anderson | Palmiro Masciarelli | Bernard Becaas |
| 1982 | Bernard Vallet | Patrick Bonnet | Bernard Hinault |
| 1983 | Phil Anderson | Kim Andersen | Dominique Garde |
| 1984 | Pierre-Henri Menthéour | Joop Zoetemelk | Pascal Poisson |
| 1985 | Silvano Contini | Iñaki Gastón | Eduardo Chozas |
| 1986 | Jean-Luc Vandenbroucke | Czesław Lang | Thierry Marie |

## Enllaços externs

* Palmarès a memoire-du-cyclisme.eu